Jarðhitasvæðið í Brennisteinsfjöllum liggur í 400 – 500 m hæð yfir sjó . Í eldstöðvakerfinu sem kennt er við Brennisteinsfjöll er skýrt afmörkuð gos - og sprungurein með stefnu NA-SV . Kjarninn í henni er á milli Heiðarinnar há og Bláfjalla að austan og Lönguhlíðarstapans að vestan . Þau þykja sérstök vegna óvenju fjölbreyttra jarðmyndana og þá einkum gosmenja . Bent er á að Brennisteinsfjöll og umhverfi eru meðal fárra slíkra svæða nærri höfuðborgarsvæðinu sem mega heita ósnert . Hins vegar er land þar niðurnítt af beit og uppblásið með flögum og vatnsgrafningum . Viðnámsmælingar benda til þess að svæðið sé um 18 km 2 á 700 m dýpi undir sjávarmáli , um 1200 m undir yfirborði þar sem jarðhita verður vart . Háviðnámskjarni er talinn um 5 km 2 og rafafl 25 MWe .